notat

Saksnr:

DATo: 1301.01.2016

Til: Fylkesårsmøtets delegater

FRa: Abid Q. Raja

kopi til:

sak: Tema på landsmøtet: Barn, unge og oppvekst

Tema for landsmøtet 15.-17. april 2016 er Barn, unge og oppvekst. I den forbindelse er det nedsatt et utvalg som skal utarbeide ny politikk innenfor dette temaet. Det vil bli utarbeidet et dokument som behandles på landsmøtet. Utvalget ønsker innspill fra fylkesårsmøtene til det videre arbeidet i komiteen. I det følgende foreslås noen aktuelle problemstillinger utvalget ønsker særlig tilbakemelding på, fordi dette er områder det er ventet en del ulike synspunkter på eller der det er behov for nye innspill. Lista er på ingen måte uttømmende, f.eks. adresseres ikke integreringsutfordringene i notatet. Fylkeslagene oppfordres til å komme med poengterte og begrunnede innspill om dette eller andre tema.

Fristen for innspill til komiteen er en uke etter fylkesårsmøtet er avholdt.

# Første leveår/svangerskap

Trygg tilknytning er grunnleggende viktig for å utvikle en god psykisk helse. Forskning underbygger at barnets første leveår legger mange viktige premisser for videre utvikling. Skjevutvikling er svært kostbart å reparere senere. Psykiske lidelser koster årlig samfunnet 185 mrd. Det er god samfunnsøkonomi i forebygging, og det gir i tillegg økt verdighet til enkeltmennesket. Hvordan sikrer vi dette best?

* Bør alle nybakte foreldre tilbys foreldreveiledningskurs?
* Trenger vi en opptrappingsplan for svangerskapsomsorgen med flere jordmødre ansatt i kommunene? Hva skal nivået og innholdet på svangerskapsomsorgen være? Hvordan inkludere far/medmor mer?
* Foreldrepengeordningen
	+ EUs barselsdirektiv gir mor 14 egne uker, bør resten som hovedregel deles likt?
* Hvordan sikre en reell opptrapping av helsestasjonene i kommunene?

# Skole og barnehage

Utviklingen har gått mot at nesten alle barn går i barnehage og SFO. Dette fører til behov for en diskusjon om hvordan disse tilbudene skal utvikles fremover. Vi vet også at mange av de som ikke benytter seg av barnehage eller SFO ofte er barn som vil ha særlig god nytte av tilbudet.

* Skal vi ha en lovpålagt minimums bemanningsnorm i barnehage og skole?
* Økte krav om barnefaglig kompetanse, bør det være krav om at alle ansatte har det?
* Bør barnehagen være gratis?
* Bør barnehage gjøres obligatorisk og evt. fra når? 97% av fireåringer og 98% av femåringer går i barnehage.
* Bør det være mer fleksible åpningstider (døgnåpne), men der barn har en makstid de kan oppholde seg der?
* Hvor tidlig skal barn lære om kropp og seksualitet (bl.a. for å avdekke og forebygge overgrep)? Allerede i barnehagen?
* Bør SFO være gratis eller behovsprøvd?
	+ Om SFO skal være gratis, bør tilbudet vare hele barneskoletrinnet?
* Bør det være statlige føringer i rammeplaner om innhold slik det er for skolen? Innhold i SFO: kulturskoletilbud, kosthold, fysisk aktivitet, leksetilbud?
* Heldagsskole?
	+ Har lekser noen hensikt? Bør vi slutte med lekser?
* Hvordan sikre mer kvalitet og bredde i skolehelsetjenesten?
* Bør skolehelsetjenesten og PPT slås sammen?
* Mobbing:
	+ Hvordan stille skoleledere, lærere og foreldre til ansvar?
	+ Hvordan skal skolen som institusjon arbeide forebyggende og korrigerende mot mobbing?
	+ Bør vi ha en egen klageinstans for mobbesaker?

# Familie

* Bør barnelovens endres, slik at hovedregelen ved barnefordeling endres til 50-50, uansett barnets alder, [slik det nå er foreslått av Solveig Horne?](https://www.regjeringen.no/no/dokumenter/horing---likestilt-foreldreskap/id2424896/)
* Barnetrygden: har den utspilt sin rolle i nåværende form? Skal den gjøres behovsprøvd eller brukes til andre universelle tilbud til barn, f.eks gratis barnehage, økt kapasitet ved helsestasjoner, og/eller andre universelle ordninger rettet mot barn? Dvs. at ca. 15 mrd. kan omprioriteres.
* Adopsjon eller fosterforeldreskap? Bør det bli lettere å adoptere barn, når forskning viser at det går bedre senere i livet med barn som blir adoptert enn barn som fortsetter å ha status som fosterbarn? Går inn i den vanskelige diskusjonen mellom det [biologiske prinsipp og tilknytningsfremmende prinsipp.](https://www.regjeringen.no/contentassets/e212cdbe211d4e699983049c3070870e/no/pdfs/nou201220120005000dddpdfs.pdf)
* Skal hele kontantstøtten avvikles? Eller er dette et godt målrettet tilbud for de barn som trenger mer tid hjemme?

# Barnekultur/rettssikkerhet/deltagelse

* Hvordan skal vi sikre barna kultur med kvalitet?
* Hvordan øke barn og unges deltakelse i samfunnet vårt, jf. at barn har lovfestet rett til medvirkning?
* Barns personvern: Bør det forbys at foreldre kameraovervåker og utstyrer barn med GPS? Hva med foreldrenes deling av bilder og videoer? Hvor går grensen for barns personvern? Hvordan styrke barns personvern?
* Den digitale hverdagen: Hvordan beskytte barn og unge mot utnyttelse på internett?

# Diverse linker til Venstres politikk:

Venstres skoledokument, [Best for barna](https://www.venstre.no/assets/Best-for-barna.pdf)

Representantforslag som særlig retter seg mot marginaliserte barn og unge (og deres foreldre), som Venstre har fremmet.

[Representantforslag om å øke kompetansen i barnevernet](https://www.stortinget.no/no/Saker-og-publikasjoner/Saker/Sak/?p=49422)

[Representantforslag om lavterskeltilbud innen psykisk helse i kommunene](https://www.stortinget.no/no/Saker-og-publikasjoner/Saker/Sak/?p=56763)

Representantforslag om bedre tilbud innen psykisk helse i kommunene

[Representantforslag om å styrke retten til ettervern i barnevernet](https://www.stortinget.no/no/Saker-og-publikasjoner/Saker/Sak/?p=62296)

[Representantforslag om en helhetlig gjennomgang av fosterhjemsomsorgen](https://www.stortinget.no/no/Saker-og-publikasjoner/Saker/Sak/?p=59223)

[Representantforslag om å gjøre barnevernloven til en rettighetslov](https://www.stortinget.no/no/Saker-og-publikasjoner/Saker/Sak/?p=61225)

Skriftlige spørsmål

[Hvordan fange opp sårbare barn](https://www.stortinget.no/no/Saker-og-publikasjoner/Sporsmal/Skriftlige-sporsmal-og-svar/Skriftlig-sporsmal/?qid=60561)
[Samværsordninger for barn i barnevernet](https://www.stortinget.no/no/Saker-og-publikasjoner/Sporsmal/Skriftlige-sporsmal-og-svar/Skriftlig-sporsmal/?qid=60330)

[Samværssabotasje](https://www.stortinget.no/no/Saker-og-publikasjoner/Sporsmal/Skriftlige-sporsmal-og-svar/Skriftlig-sporsmal/?qid=58849)

[Nye rehabiliteringstilbud til ungdom](https://www.stortinget.no/no/Saker-og-publikasjoner/Sporsmal/Skriftlige-sporsmal-og-svar/Skriftlig-sporsmal/?qid=61626)

[Behandlingstilbud til barn med seksuelt overskridende atferd](https://www.stortinget.no/no/Saker-og-publikasjoner/Sporsmal/Skriftlige-sporsmal-og-svar/Skriftlig-sporsmal/?qid=62258)

[Familievern ideelle sentre for barn og foreldre](https://www.stortinget.no/no/Saker-og-publikasjoner/Sporsmal/Skriftlige-sporsmal-og-svar/Skriftlig-sporsmal/?qid=63064)

[Om å ha kjærlighet inn i barnevernlovens formålsparagraf](https://www.stortinget.no/no/Saker-og-publikasjoner/Sporsmal/Skriftlige-sporsmal-og-svar/Skriftlig-sporsmal/?qid=62725)

[Rett til barnehage for barn i asylmottak](https://www.stortinget.no/no/Saker-og-publikasjoner/Sporsmal/Skriftlige-sporsmal-og-svar/Skriftlig-sporsmal/?qid=62256)

[Kutt i psykiske helsetilbud ved sykehus, for unge](https://www.stortinget.no/no/Saker-og-publikasjoner/Sporsmal/Skriftlige-sporsmal-og-svar/Skriftlig-sporsmal/?qid=61384)

Venstre er pådrivere for [Ungdomshelsestrategien](https://www.regjeringen.no/no/aktuelt/helse-og-omsorgsdepartementet-vil-utarbeide-en-egen-ungdomshelsestrategi/id763300/)

I tillegg står det en del i [programmet](http://www.venstre.no/assets/stortingsvalgprogram_2013_web.pdf) og [her](http://www.venstre.no/tema/skole/) er direkte link til hjemmesiden vår hvor det er linker til ulike tema barn/unge.

Her er dokumentet med Venstres [75 tiltak mot fattigdom](http://www.venstre.no/artikkel/2014/10/17/venstres-75-tiltak-mot-fattigdom/).